**Informasjon fra styret september 2020**

**Strømavlesing:** Alle skal ha mottatt en SMS (sendt ut tirsdag 8.9) om strømavlesning. Les av sifrene på måleren din og send tallet som svar på SMSen. Siste frist for å gjøre dette er **søndag 20.9**. Styret kommer til å ta stikkprøver hos 8-10 hytter at strømmen er riktig avlest. Husk også å lese av målerstanden på den gamle måleren din hvis du skifter til nytt sikringsskap! Strømregninga kommer i hyttepostkassa ca 1.oktober, med forfall ca 15.oktober.

**Mer strøm:** Solvang kolonihager eier strømanlegget vårt selv. Det er ikke noen god løsning i lengden, så Foreningen Solvang ønsker at Hafslund overtar. Dette er en dialog som har ligget i dvale en stund, men som nå er vekket opp igjen. Dessverre ligger det an til å bli en kostbar affære, da anlegget er gammelt og trenger vedlikehold.

**Vinterboer:** Siste frist for å søke om å bo på Solvang i vinter er 15.september. Kontakt styret på solvang4@kolonihager.no hvis du er interessert eller har spørsmål.

**Årsmøte:** Årsmøtet for Solvang 4 blir i år på Sagene Samfunnshus, lørdag 17.oktober. Kommer tilbake med klokkeslett, men trolig kl 11. Av smittevernhensyn blir det i år forhåndspåmelding, dette får dere sms om. Det kan hende vi må begrense det til at kun én person fra hver parsell får anledning til å møte.

**Kvistbil:** Mandag 12.oktober kommer årets siste kvistbil. Den måten vi kaster hageavfallet på nå oppstod jo som en korona-konsekvens, men styret har fått mange tilbakemeldinger på at det fungerer bedre enn før. MEN – vi er helt avhengig av at folk stiller opp! Forrige gang hadde vi i utgangspunktet ikke nok par (to fra samme husstand). Hvis ikke nok folk melder seg i tide før 12.oktober, avbestiller vi denne siste muligheten for å kaste hageavfall.

**Parkering:** Styret tar (u)jevnlig kontroller av parkeringsoblater på p-plassen. Forrige gang hadde alle alt på stell! Takk!!

**Honning:** Biene og deres ivrige hjelpere hadde pop-up honningsalg på parkeringsplassen forrige lørdag. ALT ble solgt ut på bare noen timer. Salget innbragte 23.000 kroner. Godt jobba!

**Boccia:** Avd 4 stilte med ett lag på Bocciaturnering på avd 1 på søndag. Det gikk sånn tålelig dårlig, ca delt 7.plass av 8 deltagende lag. Bedre lykke neste år!